# **הרשות הלאומית לחדשנות טכנולוגית**

## **הודעה בדבר כוונה לערוך רשימת מציעים**

## **בתחום יעוץ משפטי בדיני עבודה, לרבות ליטיגציה בתחום זה**

## **לפי תקנה 16(ג) לתקנות חובת המכרזים, תשנ"ג-1993**

### **רקע - רשות החדשנות**

* 1. הרשות הלאומית לחדשנות טכנולוגית (להלן: "**רשות החדשנות**" או "**הרשות**") היא תאגיד סטטוטורי, שהוקם מכוח החוק לעידוד מחקר ופיתוח בתעשייה (תיקון מס' 7) (הקמת הרשות הלאומית לחדשנות טכנולוגית), התשע"ה - 2015 (להלן: "**חוק החדשנות**"), וסמכויותיה מוגדרות בחוק החדשנות.
  2. רשות החדשנות, אשר החליפה את פעילות לשכת המדען הראשי במשרד הכלכלה והתעשייה והעמותה הממשלתית מתימו"פ (מרכז התעשייה הישראלית למחקר ופיתוח (ע"ר), מופקדת על תחום המחקר והפיתוח בישראל על כל ענפיו, מסייעת ומעודדת, במישרין או בעקיפין, חדשנות טכנולוגית בתעשייה בישראל באמצעות מגוון מסלולים, כלים ופעולות המבוצעות על ידיה, פועלת למיצוי הפוטנציאל המדעי ועידוד שת"פ במו"פ, הן ברמה הלאומית והן ברמה הבין-לאומית, וזאת במטרה להביא להגדלת התועלת הכלכלית למשק והעצמת התעשייה המקומית.
  3. **בין מטרותיה של הרשות** -
     1. אחריות על פיתוח תשתית החדשנות בישראל: פיתוח תעשייה עתירת ידע, תוך ניצול והרחבה של התשתית הטכנולוגית והמדעית ומשאבי האנוש הקיימים בישראל;
     2. שימור המעמד הבין-לאומי של ישראל כמובילה בתחום החדשנות הטכנולוגית: יצירת מקומות עבודה בתעשייה וקליטת כוח אדם מדעי וטכנולוגי; יצירת תשואה עודפת למשק ועידוד הצמיחה;
     3. חלוקת מענקים ותמיכה תקציבית למו"פ טכנולוגי חדשני: הגדלת הפריון וקידום החדשנות הטכנולוגית בתעשייה בישראל; שיפור מאזן התשלומים של מדינת ישראל על-ידי ייצור וייצוא של מוצרים עתירי מדע שיפותחו כתוצר לעידוד המחקר והפיתוח בתעשייה;
     4. חיבור המשק הישראלי לתעשיית החדשנות הגלובלית: ייזום וביסוס הסכמים בין-לאומיים עם מדינות ותאגידים רב-לאומיים, לקידום מטרות חוק החדשנות בהיבטי שת"פ בין-לאומי בתחום המו"פ או החדשנות;
     5. קידום והנעת תהליכים, חוקים ורפורמות בממשלה, והנעת מהלכים גדולים בשיתוף ציבורי ופרטי.
  4. במסגרת פעילות הרשות, מתעוררות מעת לעת שאלות מתחומי דיני העבודה, משאבי אנוש או נושאים הנוגעים לנושאים אלו, ובכלל זה בהיבטים הנוגעים להתנהלות ולסדרי העבודה של תאגידים שהוקמו לפי חוק, להסדרים קיבוציים ולהתנהלות מול הממונה על השכר במשרד האוצר.
  5. לפיכך, נדרשת הרשות להתקשר עם משרדי עורכי דין המתמחים בתחום דיני העבודה, בדגש על ההיבטים המפורטים בסעיף ‎1.4 לעיל, על מנת שיסייעו לה לבצע את תפקידיה על דרך יעוץ ומתן מענה לסוגיות שתתעוררנה, וכן במתן חוות דעת והמלצות מפורטות בדבר דרכי הפעולה האפשריות במצבים שונים, בין ביחס למקרה מסוים ובין בסוגיות עקרוניות.

### **כוונה לערוך רשימת מציעים**

### בהתאם לתקנה 16(ג) לתקנות חובת המכרזים, תשנ"ג-1993 (להלן: "**התקנות**"), מודיעה בזאת הרשות על כוונתה לערוך רשימת מציעים בתחום יעוץ משפטי בדיני עבודה, לרבות ליטיגציה בתחום זה.

### **תנאי הסף להכללה ברשימת המציעים**

* 1. תנאי הסף, אשר על המגיש הצעה להיכלל ברשימת המציעים לעמוד בהם, כתנאי להכללתו ברשימה, מפורטים ב**נספח א'** להודעה זו. אופן הוכחת העמידה בתנאי הסף מפורט אף הוא ב**נספח א'** הנ"ל.
  2. אין באמור בסעיף זה כדי לגרוע מזכותה של הרשות לשנות בעתיד את תנאי הסף להצטרפות לרשימת המציעים, ובכלל זה להוסיף על תנאי הסף או לגרוע מהם, לאור אופיו של תחום ההתמחות ונסיבות העניין.
  3. למניעת ספק מובהר בזאת, כי אין בהודעה זו ובתנאים המפורטים בה כדי לגרוע מזכותה של הרשות להוסיף תנאי סף נוספים ו/או קריטריונים של איכות במסגרת פניות תחרותיות עתידיות שתערוך.

### **הליך הבהרות**

* 1. החל מיום פרסום הודעה זו, ו**עד ליום 20.11.2018 בשעה 14:00**, רשאי כל אדם לפנות לרשות, באמצעות כתובת הדואר האלקטרוני המפורטת בסעיף ‎9.7 להלן, בהודעה הנושאת את הכותרת "ועדת המכרזים - בעניין רשימת מציעים בתחום יעוץ משפטי בדיני עבודה", ולהעלות כל בקשה להבהרה ו/או שאלה הקשורה בהליך. **יש לוודא, כי מתקבלת הודעת דואר אלקטרוני אוטומטית חוזרת, המאשרת את קבלת ההודעה**. במקרה שלא תתקבל הודעה כאמור, ניתן לפנות למספר הטלפון המפורט בסעיף ‎9.7 להלן.
  2. שאלות שיועברו בכל אמצעי אחר או בעל-פה לא תענינה.
  3. בפנייה לקבלת הבהרות יש לציין את שם המציע, שם איש הקשר מטעמו לצורך קבלת תשובה, מספרי הטלפון שלו (קווי ונייד) וכתובת דואר אלקטרוני.
  4. לרשות יהיה שיקול דעת במתן התשובות. הרשות אינה מתחייבת להשיב לשאלות כלשהן או לכל השאלות.
  5. המענים לשאלות ההבהרה יפורסמו באתר האינטרנט של הרשות, וזאת מבלי לחשוף את זהות הפונים. לרשות יהיה שיקול דעת באשר לחשיפת תוכן הפנייה.
  6. המענים לשאלות ההבהרה יהיו חלק בלתי נפרד ממסמכי ההליך. רק מענה בכתב יחייב את הרשות.
  7. הרשות שומרת על זכותה, לפי שיקול דעתה הבלעדי, להשיב לשאלות אשר יוגשו לאחר המועד האמור בסעיף ‎4.1 לעיל, כאשר תהיינה נסיבות מיוחדות אשר יצדיקו זאת. הרשות לא מתחייבת לפרסם פנייה שהתקבלה לאחר המועד האמור, אשר הרשות החליטה שלא להשיב עליה.

### **הגשת הצעות להיכלל ברשימת המציעים**

* 1. כל המעוניין להיכלל ברשימת המציעים (במסמך זה: "**מציע**"), יגיש הצעה להכללתו ברשימה (להלן: "**הצעה**"), וזאת באמצעות הגשת הטופס המצורף כ**נספח ב'** להודעה זו, **על נספחיו (חתומים במקור)**, **בצירוף כל המסמכים הנדרשים בו**.

**לתשומת לבכם: יש להקפיד הקפדה יתרה על צירוף כלל המסמכים המבוקשים. אי צירוף מסמכים כנדרש עלול לפסול את הצעה**.

* 1. **אין צורך** לצרף להצעה את נוסח פנייה זו (למעט נספח ב', על נספחיו) ו/או את המענה לשאלות ההבהרה שיפורסם (אם יפורסם) בהמשך.
  2. לא תתאפשר הגשת הצעה בכל דרך אחרת.
  3. ההצעות תוגשנה, כשהן סרוקות (כולל כלל המסמכים הנלווים המבוקשים), לתיבת הדואר האלקטרוני המפורטת בסעיף ‎9.7 להלן, **לא יאוחר מהמועד המצוין בסעיף ‎6 להלן**. **יש לוודא כי מתקבלת הודעת דואר אלקטרוני אוטומטית חוזרת, המאשרת את קבלת ההצעה**. במקרה שלא תתקבל הודעה כאמור, ניתן לפנות למספר הטלפון המפורט בסעיף ‎9.7 להלן.

### **המועדים להגשת הצעות להיכלל ברשימת המציעים**

הצעות להצטרף לרשימת המציעים ניתן להגיש **עד ליום 12.12.2018 בשעה 14:00**.

**יובהר ויודגש, כי הצעות שלא תהיינה בתיבת הדואר האלקטרוני הנ"ל עד לתאריך ולשעה הנקובים לעיל, לא תובאנה לדיון בפני ועדת המכרזים, ותיפסלנה על הסף.**

### **בחינת ההצעות**

* 1. לאחר המועד האחרון להגשת ההצעות, תבחן ועדת המכרזים של הרשות את כל ההצעות שהוגשו.
  2. מציעים שיעמדו בתנאי הסף, ושיימצאו מתאימים על ידי הוועדה, ייכללו ברשימת המציעים, ותימסר להם הודעה על כך בכתב.
  3. במסגרת בחינת ההצעות, תהא הרשות רשאית לערוך כל בדיקה נדרשת, בהתאם לשיקול דעתה הבלעדי, אודות מציע, לרבות ביחס לניסיונו. כמו כן, תהא הרשות רשאית לבקש ממציע כל פרט/מסמך/הסבר הנדרשים בקשר להצעתו.
  4. מציע שוועדת המכרזים תמצא שאינו עומד בתנאי הסף ו/או שאינו מתאים מכל סיבה שהיא להיכלל ברשימת המציעים, תימסר לו הודעה על כך.

### **שימוש ברשימת המציעים**

* 1. רשימת המציעים תשמש את הרשות לצורך עריכת פניות תחרותיות בהתאם לתקנות, בין מציעים הכלולים ברשימת המציעים, אשר **יוזמנו** על ידי הרשות להגיש הצעות לפניות תחרותיות ספציפיות.
  2. הפנייה למציעים מתוך רשימת המציעים תיעשה באופן המבטיח קיומו של סבב מחזורי, שוויוני והוגן ביניהם, אשר יעניק לרשות את מרב היתרונות, בהתאם לנוהל שנקבע על ידי ועדת המכרזים של הרשות לפי תקנה 16(ה) לתקנות.
  3. **למניעת ספק מובהר בזאת, כי אין בהקמת רשימת המציעים משום התחייבות כלשהי מצד הרשות לפנות למציעים הכלולים ברשימת המציעים, כולם או חלקם, לקבלת הצעה או הצעות כלשהן למתן שירותים כלשהם עבור הרשות.**
  4. במסגרת הפניות התחרותיות הספציפיות יידרשו המציעים, בין היתר, להציע אחוז הנחה ביחס לתעריפי שכר טרחה מרביים, בסך של 500 ₪ לשותף ו-400 ₪ לעורך דין שאינו שותף (הסכומים אינם כוללים מע"מ).

### **ניהול ועדכון רשימת המציעים**

* 1. הרשות תעדכן, מעת לעת, את רשימת המציעים. רשימת המציעים המעודכנת תפורסם באתר האינטרנט של הרשות.
  2. אין ביצירת רשימת המציעים כדי למנוע מהרשות לפעול בכל עת להרחבת הרשימה, ולצרף מעת לעת מציעים חדשים לרשימה ו/או לאתר באופן יזום מציעים פוטנציאליים נוספים, על פי צרכי הרשות.
  3. בקשות להיגרע מרשימת המציעים, יוגשו בכתב לאגף התפעול והרכש ברשות, באמצעות כתובת הדוא"ל המפורטת בסעיף 9.7 להלן.
  4. ועדת המכרזים של הרשות תהיה רשאית לגרוע מציע מרשימת המציעים, גם שלא על פי בקשתו, לאחר שתיתן לו הזדמנות לטעון בפניה את טענותיו.
  5. הרשות תהא רשאית לבקש, מעת לעת, עדכונים של הפרטים באשר למציעים השונים הכלולים ברשימת המציעים, וכן תהא רשאית לדרוש עדכון כאמור לקראת ו/או בעת עריכה של פנייה תחרותית לקבלת הצעות או הליך אחר בהתאם לתקנות.
  6. מציע שייכלל ברשימת המציעים יהא מחויב למסור לאגף התפעול והרכש ברשות הודעה בכתב על כל שינוי שיחול אצלו ביחס לתנאי הסף, כולל ביטול ו/או התלייה ו/או אי חידוש של רישיון או היתר או רישום, וזאת תוך 14 יום מהמועד שנודע לו על השינוי האמור.
  7. לפרטים בנוגע להודעה זו ניתן לפנות לאגף התפעול והרכש ברשות, בטלפון 03-5118184 או 03-7157926, או באמצעות כתובת הדוא"ל: [offers-laborlaw@innovationisrael.org.il](mailto:offers-laborlaw@innovationisrael.org.il).

**נספח א' - תנאי סף**

### **תנאי הסף להכללה ברשימת המציעים בתחום יעוץ משפטי בדיני עבודה, לרבות ליטיגציה בתחום זה, הינם כדלקמן:**

### **המציע הינו משרד עורכי דין:**

* + 1. על המציע להיות, במועד הגשת ההצעה להכללתו ברשימת המציעים (להלן: "**ההצעה**"), עוסק מורשה כעורך דין או חברת עורכי דין או שותפות רשומה או שותפות שאינה רשומה של עורכי דין.
    2. למניעת ספק מובהר בזאת, לעניין תנאי הסף האמור:

### לא ניתן להגיש הצעה המשותפת למספר עורכי דין, שאינם מאוגדים במשרד אחד ובמסגרת אותה אישיות משפטית;

### עורכי דין החולקים מקום פיזי לצורך קבלת שירותי משרד בלבד, אינם נחשבים משרד אחד לצורך הגשת הצעה, ואינם יכולים להגיש הצעה משותפת.

### המציע הינו תאגיד הרשום בישראל על פי דין, או עוסק מורשה הרשום בישראל על פי דין שאינו תאגיד רשום.

### המציע הינו בעל כל האישורים הנדרשים לפי חוק עסקאות גופים ציבוריים, התשל"ו- 1976.

### בעלי המציע וכל השותפים בו הינם חברים בלשכת עורכי הדין, הם לא הורשעו בעבירה שיש עמה קלון, ולא הושעו מחברותם בלשכת עורכי הדין במהלך 5 (חמש) השנים האחרונות שקדמו למועד הגשת ההצעה.

### **ניסיון:**

### מאז שנת 2015 ועד למועד הגשת ההצעה, העניק המציע או אחד מבעליו או אחד השותפים הבכירים בו שירותים משפטיים בתחום דיני העבודה, בהיקף של 200 (מאתיים) שעות לפחות במצטבר ללקוח, ל-5 (חמישה) מעסיקים (לקוחות) לפחות, המעסיקים, כל אחד, 150 (מאה וחמישים) עובדים לפחות, כאשר מתוכם 2 (שני) לקוחות לפחות הם מהמגזר הציבורי (ובכלל זה חברות ממשלתיות ותאגידים סטטוטוריים);

### למציע, לאחד מבעליו או לאחד מהשותפים הבכירים בו, לפחות, 10 (עשר) שנות ניסיון במצטבר, לפחות, במהלך התקופה שהחלה ביום 1.1.2006 והסתיימה במועד הגשת ההצעה, במתן שירותי יעוץ משפטי בתחום דיני העבודה, לרבות ליטיגציה בתחום זה;

### מתוך 10 (עשר) השנים האמורות בסעיף קטן 1.5.2 לעיל, במשך 5 (חמש) שנים במצטבר, לפחות, סיפק המציע שירותי יעוץ משפטי בתחום דיני העבודה, העוסק בכל אחד מההיבטים הבאים:

### עבודה מול הממונה על השכר באוצר;

### יעוץ משפטי בנוגע להסכמים קיבוציים.

למניעת ספק מובהר בזאת, כי הצגת ניסיון במתן שירותי יעוץ משפטי למספר לקוחות בתקופות **חופפות**, אשר אינן מסתכמות יחד ל-10 (עשר) שנים בסך הכל ו/או אינן מסתכמות יחד ל-5 (חמש) שנים בכל אחד מהיבטים המפורטים בסעיף קטן 1.5.3 זה לעיל, במהלך התקופה כאמור לעיל, לא תיחשב כעמידה בתנאי הסף.

### **מספר עורכי דין המתמחים בתחום הייעוץ המשפטי בדיני עבודה, לרבות ליטיגציה בתחום זה:**

### המציע מעסיק 3 עורכי דין לפחות (כולל עורך/כי הדין אשר עומד/ים בתנאי הסף בסעיף ‎1.5 הנ"ל), אשר הינם בעלי ניסיון של 3 שנים לפחות כעורכי-דין (לא כולל תקופת ההתמחות), המתמחים בייעוץ משפטי בתחום דיני העבודה, לרבות ליטיגציה בתחום זה.

### **מיקום המשרד/ים:**

### המציע מפעיל, במועד הגשת ההצעה, לפחות משרד אחד, המשמש אותו באופן מלא לצורך מתן שירותים משפטיים, הממוקם במרחק של עד 60 ק"מ ממשרדי הרשות הנוכחיים בקרית שדה התעופה, או מהגן הטכנולוגי מלחה בירושלים. המדידה תתבצע בהתאם למפורט בסעיף 2.7 להלן.

### **אופן הוכחת העמידה בתנאי הסף:**

**לצורך הוכחת העמידה בתנאי הסף הנ"ל, יש לצרף להצעה את כל המסמכים המפורטים להלן. לתשומת לבכם: יש להקפיד הקפדה יתרה על צירוף כלל המסמכים המבוקשים. אי צירוף מסמכים כנדרש עלול לפסול את הצעה:**

* 1. **תנאי הסף בסעיף 1.1 לעיל** **-** תצהיר מאומת ע"י עו"ד בנוגע לעמידה בתנאי הסף, בנוסח המופיע ב**נספח ב'1** (סעיף ‎5).
  2. **תנאי הסף בסעיף 1.2 לעיל** **-** צירוף העתקי תעודת התאגדות ותעוד/ות שינוי שם (אם קיימת/ות), או תעודת עוסק מורשה - במקרה של מציע שאיננו תאגיד.
  3. **תנאי הסף בסעיף 1.3 לעיל -** 
     1. תצהיר בהתאם לחוק עיסקאות גופים ציבוריים, תשל"ו-1976, מאומת ע"י עו"ד, בנוסח המופיע ב**נספח ב'2**.
     2. אישור תקף על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), תשל"ו-1976.
  4. **תנאי הסף בסעיף 1.4 לעיל -** תצהיר מאומת ע"י עו"ד בנוגע לעמידה בתנאי הסף, בנוסח המופיע ב**נספח ב'1** (סעיף ‎6).
  5. **תנאי הסף בסעיף 1.5 לעיל -** תצהיר מאומת ע"י עו"ד בנוגע לעמידה בתנאי הסף, בנוסח המופיע ב**נספח ב'1** (סעיף 7 + מילוי טבלה בסעיף 10 – את הטבלה יש למלא בהקלדה. קובץ WORD הכולל את הטבלה לצורך מילוי הקלדה מצורף בנפרד). בנוסף יש לצרף פרופיל משרד - פירוט אודות המשרד ונסיונו המקצועי, בעיקר בתחום דיני העבודה.

נדרש להציג ניסיון של המציע. לחילופין ניתן להציג ניסיון של בעלי המציע או שותפיו הבכירים (אחד לפחות).

* 1. **תנאי הסף בסעיף ‎1.6 לעיל -** תצהיר מאומת ע"י עו"ד בנוגע לעמידה בתנאי הסף, בנוסח המופיע ב**נספח ב'1** (סעיף ‎8), ובנוסף -
     1. העתקי תעודות קבלה לחברות בלשכת עורכי הדין בישראל, או לחילופין אישורים מלשכת עורכי הדין, המעידים על המועד שבו התקבל לחברות בלשכה כל אחד מעורכי-הדין המוצגים לצורך הוכחת העמידה בתנאי הסף;
     2. העתקי כרטיסי חבר בלשכת עורכי-הדין בישראל בתוקף לשנת 2018, על שם כל אחד מעורכי-הדין המוצגים לצורך הוכחת העמידה בתנאי הסף;
     3. גיליון קורות חיים של כל אחד מעורכי-הדין המוצגים לצורך הוכחת העמידה בתנאי הסף.
  2. **תנאי הסף בסעיף 1.7 לעיל -** על המציע לפרט בהצעתו, במסגרת התצהיר בנוגע לעמידה בתנאי הסף (נספח **ב'1,** סעיף ‎9), את כתובת/ות המשרד/ים העומד/ים בתנאי הסף. המרחק לצורך בדיקת העמידה בתנאי הסף יימדד באמצעות אפליקציית WAZE.

# **נספח ב' -**

# **טופס הצעה להכללה ברשימת מציעים**

# **של הרשות הלאומית לחדשנות טכנולוגית**

## לכבוד

## הרשות הלאומית לחדשנות טכנולוגית

### **הנדון: הצעה להיכלל ברשימת מציעים של הרשות הלאומית לחדשנות טכנולוגית בתחום יעוץ משפטי בדיני עבודה, לרבות ליטיגציה בתחום זה**

* יש למלא את הטופס באופן קריא, ולהתייחס לכל הסעיפים.

#### **פרטי המציע:**

| **נושא** | **פרטים למילוי** |
| --- | --- |
| **שם המציע** |  |
| **מספר מזהה (ת.ז. / עוסק מורשה / מס' רישום אצל רשם כלשהו + פירוט הרשם)** |  |
| **כתובת מלאה** |  |
| **מספר טלפון** |  |
| **מספר פקס** |  |
| **כתובת דוא"ל** |  |

#### **פרטי איש הקשר מטעם המציע:**

| **נושא** | **פרטים למילוי** |
| --- | --- |
| **שם איש הקשר** |  |
| **תפקיד** |  |
| **מספר טלפון** |  |
| **מספר טלפון נייד** |  |
| **מספר פקס** |  |
| **כתובת דוא"ל** |  |

### אני הח"מ, \_\_\_\_\_\_\_\_\_\_\_\_\_\_\_\_\_, מס' מזהה \_\_\_\_\_\_\_\_\_\_\_\_\_\_\_\_\_\_, מגיש בזאת את הצעתי להיכלל ברשימת מציעים של הרשות הלאומית לחדשנות טכנולוגית, בתחום יעוץ משפטי בדיני עבודה, לרבות ליטיגציה בתחום זה.

### מצורפים להצעתי כל המסמכים הנדרשים על ידיכם, ובכלל זה פרופיל המשרד: פירוט אודות המשרד ונסיונו המקצועי, בעיקר בתחום דיני העבודה.

### בכבוד רב,

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך חתימה + חותמת (אם נדרש)

**אימות חתימה – מציע שאיננו תאגיד**

אני הח"מ, עו"ד/רו"ח \_\_\_\_\_\_\_\_\_\_\_\_\_, מ.ר. \_\_\_\_\_\_\_\_\_\_\_\_\_, שכתובתי \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_, מאשר בזאת כי ביום \_\_\_\_\_\_\_\_\_\_\_ הופיע/ה בפני במשרדי מר/גב' \_\_\_\_\_\_\_\_\_\_\_\_\_\_\_\_, נושא/ת ת.ז. מס' \_\_\_\_\_\_\_\_\_, וחתם/ה על מסמך זה בפני.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

שם חותמת וחתימה תאריך

**אימות חתימה ואישור זכויות חתימה - תאגיד**

אני הח"מ, עו"ד/רו"ח \_\_\_\_\_\_\_\_\_\_\_\_\_\_\_\_\_\_, מ.ר. \_\_\_\_\_\_\_\_\_\_\_\_\_\_\_\_\_\_, שכתובתי \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_, מאשר בזאת כי ביום \_\_\_\_\_\_\_\_\_\_\_ הופיע/ו בפני במשרדי ה"ה \_\_\_\_\_\_\_\_\_\_\_\_\_\_\_\_ נושא/ת ת.ז. מס' \_\_\_\_\_\_\_\_\_\_\_\_\_\_\_\_\_\_, ו \_\_\_\_\_\_\_\_\_\_\_\_\_\_\_\_, נושא/ת ת.ז. מס' \_\_\_\_\_\_\_\_\_\_\_\_\_\_\_\_\_\_, המוסמך/ים על פי מסמכי היסוד של \_\_\_\_\_\_\_\_\_\_\_\_\_\_\_\_\_ (להלן: "**המציע**") ועל פי כל דין לחייב בחתימתו/ם את המציע לעניין הצעה זו, וחתם/ו על מסמך זה בפני.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

שם חותמת וחתימה תאריך

# **נספח ב'1 -**

# **תצהיר להוכחת תנאי סף**

אני הח"מ, \_\_\_\_\_\_\_\_\_\_\_\_\_\_\_\_\_\_\_\_ נושא/ת ת.ז. שמספרה \_\_\_\_\_\_\_\_\_\_\_\_\_\_\_\_\_\_, מורשה/ית חתימה מטעם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[נא לציין שם מלא]*, שמספרו \_\_\_\_\_\_\_\_\_\_\_\_\_\_\_\_\_\_ *[מספר רישום]*  *[למחוק אם מיותר]*

(להלן: "**המציע**"), לאחר שהוזהרתי כי עלי להצהיר את האמת, וכי אהיה צפוי/ה לעונשים הקבועים בחוק אם לא אעשה כן, מצהיר/ה בזאת כדלקמן:

1. הנני מכהן/ת בתפקיד \_\_\_\_\_\_\_\_\_\_\_\_\_ במציע. *[למחוק אם מיותר]*
2. הנני מוסמך/ת ליתן, ונותן/ת תצהיר זה, בשמו ומטעמו של המציע. *[למחוק אם מיותר]*
3. העובדות המפורטות בתצהיר זה ידועות לי מתוקף תפקידי האמור, ממסמכים שבהם עיינתי ומחקירה ודרישה שביצעתי. *[למחוק אם מיותר]*
4. כל הנתונים שפורטו בהצעת המציע להכללתו ברשימת המציעים של הרשות בתחום יעוץ משפטי בדיני עבודה, לרבות ליטיגציה בתחום זה (להלן: "**ההצעה**") נבדקו על-ידי, ואני מאשר/ת את היותם נכונים ומדויקים.
5. המציע הינו משרד עורכי דין, הרשום כעוסק מורשה / חברת עורכי דין / שותפות רשומה של עורכי דין / שותפות שאינה רשומה של עורכי דין ***[מחק את המיותר].***

* מצ"ב העתק/י תעודת התאגדות ותעוד/ות שינוי שם ***[מחק את המיותר]*** / תעודת עוסק מורשה של המציע.

1. בעלי המציע וכל השותפים בו הינם חברים בלשכת עורכי הדין, הם לא הורשעו בעבירה שיש עמה קלון, ולא הושעו מחברותם בלשכת עורכי הדין במהלך 5 (חמש) השנים האחרונות שקדמו למועד הגשת ההצעה.
2. **ניסיון:**
   1. מאז שנת 2015 ועד למועד הגשת ההצעה, העניק המציע או אחד מבעליו או אחד השותפים הבכירים בו שירותים משפטיים בתחום דיני העבודה, בהיקף של 200 (מאתיים) שעות לפחות במצטבר ללקוח, ל-5 (חמישה) מעסיקים (לקוחות) לפחות, המעסיקים, כל אחד, 150 (מאה וחמישים) עובדים לפחות, כאשר מתוכם 2 (שני) לקוחות לפחות הם מהמגזר הציבורי.
   2. למציע, לאחד מבעליו או לאחד מהשותפים הבכירים בו, לפחות, 10 (עשר) שנות ניסיון במצטבר, לפחות, במהלך התקופה שהחלה ביום 1.1.2006 והסתיימה במועד הגשת ההצעה, במתן שירותי יעוץ משפטי בתחום דיני העבודה, לרבות ליטיגציה בתחום זה, כמפורט בטבלה שבסעיף 10 להלן.
   3. מתוך 10 (עשר) השנים האמורות בסעיף קטן 7.2 לעיל, במשך 5 (חמש) שנים במצטבר, לפחות, סיפק המציע שירותי יעוץ משפטי בתחום דיני העבודה, העוסק בכל אחד מההיבטים הבאים:
      1. עבודה מול הממונה על השכר באוצר;
      2. יעוץ משפטי בנוגע להסכמים קיבוציים.

* דגשים אודות ניסיון המציע:
  + למניעת ספק מובהר בזאת, כי הצגת ניסיון במתן שירותי יעוץ משפטי למספר לקוחות בתקופות **חופפות**, אשר אינן **מסתכמות** יחד ל-10 (עשר) שנים בסך הכל ו/או אינן מסתכמות יחד ל-5 (חמש) שנים בכל אחד מהיבטים המפורטים בסעיף קטן ‎7.3 לעיל, במהלך התקופה שהחלה ביום 1.1.2006 והסתיימה במועד הגשת ההצעה, לא תיחשב כעמידה בתנאי הסף.
  + **נדרש להציג ניסיון של המציע. לחילופין, ניתן להציג ניסיון של אחד מבעלי המציע או אחד משותפיו הבכירים, ובמקרה כזה יש לפרט את פרטיו במקום המיועד לכך מתחת לטבלה.**
* מצ"ב להצעה פרופיל המשרד: פירוט אודות המשרד ונסיונו המקצועי, בעיקר בתחום דיני העבודה

1. **מספר עורכי דין המתמחים בתחום הייעוץ המשפטי בדיני עבודה, לרבות ליטיגציה בתחום זה:**

המציע מעסיק 3 עורכי דין לפחות (כולל עורך/כי הדין אשר עומד/ים בדרישות כאמור בסעיף ‎7 לעיל), אשר הינם בעלי ניסיון של 3 שנים לפחות כעורכי-דין (לא כולל תקופת ההתמחות), המתמחים בייעוץ משפטי בתחום דיני העבודה, לרבות ליטיגציה בתחום זה.

* מצ"ב:
* העתקי תעודות קבלה לחברות בלשכת עורכי הדין בישראל, או לחילופין אישורים מלשכת עורכי הדין, המעידים על המועד שבו התקבל לחברות בלשכה כל אחד מעורכי-הדין העומדים בדרישות סעיף ‎8 זה לעיל;
* העתקי כרטיסי חבר בלשכת עורכי-הדין בישראל בתוקף לשנת 2018, על שם כל אחד מעורכי-הדין העומדים בדרישות סעיף ‎8 זה לעיל;
* גיליון קורות חיים של כל אחד מעורכי-הדין העומדים בדרישות סעיף ‎‎8 זה לעיל.

1. **מיקום המשרד/ים:**

המציע מפעיל, במועד הגשת ההצעה, לפחות משרד אחד, המשמש אותו באופן מלא לצורך מתן שירותים משפטיים, הממוקם במרחק של עד 60 ק"מ ממשרדי הרשות הנוכחיים בקרית שדה התעופה או מהגן הטכנולוגי מלחה בירושלים.

כתובת/ות המשרד/ים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שימו לב: יש המשך לתצהיר גם לאחר הטבלה!**

1. **ניסיון המציע בייעוץ משפטי בתחום דיני העבודה, לרבות ליטיגציה בתחום זה \*:**

## ***לתשומת לב המציעים: הטבלה שלהלן תצורף בנפרד גם בקובץ Word. יש למלאה בהקלדה ולא בכתב יד, להדפיסה ולצרפה להצעה במסגרת נספח ב'1 לטופס ההצעה.***

| **מס"ד** | **שם הלקוח שעבורו סופקו שירותי הייעוץ המשפטי** | **מס' עובדים** | **האם הלקוח הוא מהמגזר הציבורי?** | **מועד הספקת השירותים**  **(יש לציין תאריכים)** | **האם השירותים כללו יעוץ משפטי בתחום דיני העבודה, העוסק מאיזה מההיבטים הבאים? – נא לסמן √ אם רלוונטי** | **התקופה שבה סופקו השירותים בהיבטים האמורים (עבודה מול הממונה על השכר באוצר / יעוץ משפטי בנוגע להסכמים קיבוציים)** | **פרטי איש קשר**  **אצל הלקוח** |
| --- | --- | --- | --- | --- | --- | --- | --- |
| 1 |  |  |  | מועד התחלה: \_\_\_\_\_\_\_/\_\_/\_\_  **∕**מועד סיום:\_\_\_\_\_\_\_/\_\_/\_\_  **∕**המציע עודנו מספק שירותים ללקוח | **∕** עבודה מול הממונה על השכר באוצר  **∕** יעוץ משפטי בנוגע להסכמים קיבוציים | מועד התחלה: \_\_\_\_\_\_\_/\_\_/\_\_  **∕**מועד סיום:\_\_\_\_\_\_\_/\_\_/\_\_  **∕**המציע עודנו מספק שירותים ללקוח בהיבטים האמורים |  |
| 2 |  |  |  | מועד התחלה: \_\_\_\_\_\_\_/\_\_/\_\_  **∕**מועד סיום:\_\_\_\_\_\_\_/\_\_/\_\_  **∕**המציע עודנו מספק שירותים ללקוח | **∕** עבודה מול הממונה על השכר באוצר  **∕** יעוץ משפטי בנוגע להסכמים קיבוציים | מועד התחלה: \_\_\_\_\_\_\_/\_\_/\_\_  **∕**מועד סיום:\_\_\_\_\_\_\_/\_\_/\_\_  **∕**המציע עודנו מספק שירותים ללקוח בהיבטים האמורים |  |

\* במקרה שהניסיון המפורט לעיל **אינו** של המציע, יש לפרט את הניסיון של אחד מבעלי המציע או אחד משותפיו הבכירים:

הניסיון הוא של אחד מ: [יש לסמן ב-√ את החלופה המתאימה]

∕ בעלי המציע

∕ שותף בכיר

שפרטיו כדלקמן: שם: \_\_\_\_\_\_\_\_\_\_\_\_\_\_\_\_\_\_\_; ת.ז.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. הנני מצהיר/ה כי זהו שמי, זו חתימתי ותוכן תצהירי אמת.

שם המצהיר: \_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_\_

**אישור עו"ד**

אני הח"מ, \_\_\_\_\_\_\_\_\_\_\_\_\_\_\_\_\_\_\_\_\_\_\_, עו"ד, מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מאשר בזה כי ביום \_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_\_\_\_\_\_ המוכר/ת לי אישית / שזיהיתיו/ה לפי ת.ז. מס' \_\_\_\_\_\_\_\_\_\_\_\_\_\_\_, ולאחר שהזהרתיו/ה כי עליו/ה להצהיר את האמת, וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה את נכונות הצהרתו/ה דלעיל, וחתם/ה עליה בפני.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
| שם | חתימה וחותמת | תאריך |

# **נספח ב'2 -**

# **תצהיר לפי חוק עסקאות גופים ציבוריים**

אני הח"מ, \_\_\_\_\_\_\_\_\_\_\_\_\_\_\_\_\_\_\_\_, נושא/ת ת.ז. שמספרה \_\_\_\_\_\_\_\_\_\_\_\_\_\_\_\_\_\_\_\_\_, מורשה/ית חתימה מטעם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[נא לציין שם מלא]*, שמספרו \_\_\_\_\_\_\_\_\_\_\_\_\_\_\_\_\_\_ *[מספר רישום]*  *[למחוק אם מיותר]*

(להלן: "**המציע**"), לאחר שהוזהרתי כי עלי להצהיר את האמת, וכי אהיה צפוי/ה לעונשים הקבועים בחוק אם לא אעשה כן, מצהיר/ה בזאת כדלקמן:

1. הנני מכהן/ת בתפקיד \_\_\_\_\_\_\_\_\_\_\_\_\_ אצל המציע. *[למחוק אם מיותר]*
2. הנני מוסמך/ת ליתן, ונותן/ת תצהיר זה, בשמו ומטעמו של המציע. *[למחוק אם מיותר]*
3. העובדות המפורטות בתצהיר זה ידועות לי מתוקף תפקידי האמור, ממסמכים שבהם עיינתי ומחקירה ודרישה שביצעתי. *[למחוק אם מיותר]*
4. נכון למועד הגשת ההצעה, המציע ובעל זיקה אליו, לא הורשעו ביותר משתי עבירות, ואם הורשעו ביותר משתי עבירות - עד למועד הגשת ההצעה חלפה שנה אחת לפחות ממועד ההרשעה האחרונה.
5. לענין תצהיר זה, "**בעל זיקה**", "**הורשע**" ו"**עבירה**" - כמשמעותם בסעיף 2ב לחוק עסקאות גופים ציבוריים, התשל"ו-1976 (להלן: "**החוק**").
6. **יצוג הולם לאנשים עם מוגבלות** – הצהרה לפי סעיף 2ב1 לחוק.

נכון למועד הגשת ההצעות:

נא **לסמן**  *"****√*** *" בתיבה* המייצגת את החלופה הרלוונטית מבין האפשרויות הבאות:

* הוראות סעיף 9 לחוק שוויון זכויות לאנשים עם מוגבלות, התשנ"ח-1998 (להלן: "**חוק שוויון זכויות**") לא חלות על המציע.

או

* הוראות סעיף 9 לחוק שוויון זכויות חלות על המציע והוא מקיים אותן; וכן, אם המציע מעסיק 100 עובדים לפחות, הוא מתחייב לפנות למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך - לשם קבלת הנחיות בקשר ליישומן; וכן, אם התחייב המציע בעבר לפנות למנהל הכללי של משרד העבודה הרווחה והשירותים החברתיים לפי הוראות פסקת משנה (ב) לסעיף 2ב1(2) לחוק, ונעשתה אתו התקשרות שלגביה התחייב כאמור באותה פסקת משנה – הוא הצהיר כי פנה כנדרש ממנו, ואם קיבל הנחיות ליישום חובותיו לפי סעיף 9 לחוק שוויון זכויות, הוא גם פעל ליישומן; וכן, המציע מצהיר על התחייבותו להעביר העתק מתצהיר זה למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות על פי הצעה זו (אם הצעתו תיבחר כהצעה הזוכה בהליך).

1. הנני מצהיר/ה כי זהו שמי, זו חתימתי ותוכן תצהירי אמת.

שם המצהיר: \_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_\_

**אישור עו"ד**

אני הח"מ, \_\_\_\_\_\_\_\_\_\_\_\_\_\_\_\_\_ , עו"ד, מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מאשר בזה כי ביום \_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_\_\_\_\_\_\_\_, המוכר/ת לי אישית / שזיהיתיו/ה לפי ת.ז. מס' \_\_\_\_\_\_\_\_\_\_\_\_\_, ולאחר שהזהרתיו/ה כי עליו/ה להצהיר את האמת, וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה את נכונות הצהרתו/ה דלעיל, וחתם/ה עליה בפני.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
| שם | חתימה וחותמת | תאריך |

**\*** יש לצרף אישור על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), תשל"ו-1976.